open-index/open-wikipedia-markdown huggingface dataset:
Μηδενοδύναμος πίνακας

Στην γραμμική άλγεβρα, ένας τετραγωνικός πίνακας A λέγεται **μηδενοδύναμος** αν για κάποιον φυσικό αριθμό n, ισχύει ότι A^n = \mathbf{0}, όπου \mathbf{0} ο μηδενικός πίνακας. Αν ο k είναι μικρότερος τέτοιος φυσικός αριθμός, τότε ο A λέγεται **μηδενοδύναμος με δείκτη** k.

## Παραδείγματα

Ο πίνακας 
:
A = \begin{bmatrix}
0 & 1 \\
0 & 0 \\
\end{bmatrix}, 
είναι μηδενοδύναμος με δείκτη 2, καθώς A^2 = \mathbf{0}. 

Ο πίνακας
:
B = \begin{bmatrix}
 0 & 2 & 5 & 8 \\
 0 & 0 & 4 & 2 \\
 0 & 0 & 0 & 1 \\
 0 & 0 & 0 & 0
\end{bmatrix},

είναι μηδενοδύναμος με δείκτη 4 καθώς, 
:
B^2 = \begin{bmatrix}
 0 & 0 & 8 & 9 \\
 0 & 0 & 0 & 4 \\
 0 & 0 & 0 & 0 \\
 0 & 0 & 0 & 0
\end{bmatrix}, \quad 
B^3 = \begin{bmatrix}
 0 & 0 & 0 & 1 \\
 0 & 0 & 0 & 0 \\
 0 & 0 & 0 & 0 \\
 0 & 0 & 0 & 0
\end{bmatrix}, \quad 
B^4 = \mathbf{0}
.

Πιο γενικά, κάθε αυστηρά άνω τριγωνικός πίνακας είναι μηδενοδύναμος.

## Παραπομπές


 

Κατηγορία:Πίνακες (μαθηματικά)
Κατηγορία:Θεωρία πινάκων
Θοδωρής Παπαθεοδώρου

Ο **Θοδωρής Παπαθεοδώρου** είναι Έλληνας μυθιστοριογράφος και συγγραφέας.

Γεννήθηκε στα Δίκαια του νομού Έβρου το 1965, όπου και μεγάλωσε. Σπούδασε στην Παιδαγωγική ακαδημία στο Δημοκρίτειο Πανεπιστήμιο Θράκης. Εργάστηκε ως δάσκαλος στην πρωτοβάθμια εκπαίδευση. 

Για αρκετά χρόνια εργάστηκε σε αθηναϊκές εφημερίδες και ασχολήθηκε με τη σάτιρα.

## Έργο και διακρίσεις
Το 2004 το μυθιστόρημά του με τίτλο *"Το αστρολούλουδο του Βοσπόρου"* τιμήθηκε με το Βραβείο καλύτερου έργου μνήμης, στα πλαίσια του 20ού Πανελλήνιου Συμποσίου Ποίησης και Πεζογραφίας.

Το 2007 το μυθιστόρημά του με τίτλο *"Οι εφτά ουρανοί της ευτυχίας"* τιμήθηκε με βραβείο ελληνικού μυθιστορήματος. Το 2010 το μυθιστόρημά του *"Οι κόρες της λησμονιάς"* ήταν υποψήφιο για το Βραβείο Αναγνωστών του ΕΚΕΒΙ. Το ίδιο ίσχυσε και για το μυθιστόρημά του *"Οι καιροί της μνήμης"* το έτος 2012. 

Έχει δημοσιεύσει δεκαέξι μυθιστορήματα, με πιο πρόσφατα, το βιβλίο *"Γυναίκες της μικρής πατρίδας"* και το βιβλίο *"Λιανοκέρια της μικρής πατρίδας"* (εκδόσεις Ψυχογιός, 2018), όπως και τέσσερα μυθιστορήματα για παιδιά και δύο βιβλία για παιδιά πρώτης σχολικής ηλικίας.

Πρόσθετα έχει ενεργά ασχοληθεί με τη συγγραφή σεναρίων και θεατρικών έργων. Έχει επίσης συγγράψει τα πολιτικά θρίλερ *"Sφαγείο Sαλονίκης"* (2011), *"Μαύρη αυγή"* (2013) και *"Εντιμότατα λαμόγια"* (2017).

## Παραπομπές


Κατηγορία:Έλληνες συγγραφείς του 21ου αιώνα
Χρυσή Μπάλα του 1967

Η **Χρυσή Μπάλα του 1967**, δόθηκε στον καλύτερο ποδοσφαιριστή της Ευρώπης, όπως κρίθηκε από μια ομάδα αθλητικών δημοσιογράφων από χώρες μέλη της UEFA, Φλόριαν Άλμπερτ .

## Κατάταξη

Πηγή: France Football

## Εξωτερικοί σύνδεσμοι

* Επίσημη σελίδα της Χρυσής Μπάλας ''του France Football''
1967
Χρυσή Μπάλα του 1968

μικρογραφία|Ο νικητής της Χρυσής Μπάλας του 1968, Τζορτζ Μπεστ.
**Η Χρυσή Μπάλα του 1968**, δόθηκε στον καλύτερο ποδοσφαιριστή της Ευρώπης όπως κρίθηκε από μια ομάδα αθλητικών δημοσιογράφων από χώρες μέλη τηςUEFA, Τζορτζ Μπεστ στις 24 Δεκεμβρίου του 1968. 

Ο Μπεστ ήταν ο πρώτος παίχτης από την Βόρεια Ιρλανδία που κέρδισε το βραβείο. Ήταν ο τρίτος παίκτης της Μάντσεστερ Γιουνάιτεντ που κέρδισε το τρόπαιο μετά τον Ντένις Λόου (1964) και τον Μπόμπι Τσάρλτον (1966). 

## Κατάταξη

## Βιβλιογραφικές αναφορές

## Εξωτερικοί σύνδεσμοι

* Επίσημη σελίδα της Χρυσής Μπάλας ''του France Football''
1968
Ρόκαλ

Το **Ρόκαλ** () είναι μια ακατοίκητη βραχονησίδα από γρανίτη στον Βόρειο Ατλαντικό Ωκεανό. Το Ηνωμένο Βασίλειο ισχυρίζεται ότι το Ρόκαλ βρίσκεται εντός της αιγιαλίτιδας ζώνης του και αποτελεί μέρος της επικράτειάς του, αλλά οι αξιώσεις του Ηνωμένου Βασιλείου στη βραχονησίδα δεν αναγνωρίζονται από την Ιρλανδία. Το Ρόκαλ και οι κοντινές βραχονησίδες Χάσελγουντ Ροκ και Χέλενς Ριφ είναι τα μόνα μέρη στο βυθισμένο οροπέδιο του Ρόκαλ που αναδύονται από τη θάλασσα. Ο βράχος σχηματίστηκε από μάγμα, κατά τη διάρκεια της παλαιογενούς περιόδου.
Απέχει 301,3 χιλιόμετρα από το Σόεϊ, 423,2 χιλιόμετρα από το νησί Τόρις της Ιρλανδίας και 700 χιλιόμετρα από την Ισλανδία.  Το πλησιέστερο μόνιμα κατοικημένο μέρος είναι το Βόρειο Γιούιστ, ένα νησί το οποίο βρίσκεται στο αρχιπέλαγος των Εξωτερικών Εβρίδων της Σκωτίας, 370 χιλιόμετρα ανατολικά του Ρόκαλ.

Το Ηνωμένο Βασίλειο διεκδίκησε το Ρόκαλ το 1955 και το ενσωμάτωσε στην επικράτεια του το 1972. Το Ηνωμένο Βασίλειο δεν διεκδικεί μια εκτεταμένη αποκλειστική οικονομική ζώνη γύρω από το Ρόκαλ, καθώς έχει επικυρώσει τη Σύμβαση των Ηνωμένων Εθνών για το Δίκαιο της Θάλασσας, η οποία λέει ότι «βραχονησίδες στις οποίες δεν μπορεί να υπάρξει ανθρώπινη κατοίκηση ή οικονομική ζωή δεν έχουν πρόσβαση σε αποκλειστική οικονομική ζώνη ή υφαλοκρηπίδα γύρω από αυτές». Ωστόσο, τέτοιες βραχονησίδες, σύμφωνα με τη σύμβαση, δικαιούνται χωρικά ύδατα, τα οποία θα καλύπτουν απόσταση 12 ναυτικών μιλίων γύρω από αυτά. Η θέση της Ιρλανδίας είναι ότι το Ρόκαλ δεν δικαιούται χωρικά ύδατα καθώς η θέση του στο Ηνωμένο Βασίλειο είναι αβέβαιη. Η Ιρλανδία δεν αναγνωρίζει τις αξιώσεις του Ηνωμένου Βασιλείου στη βραχονησίδα, αν και ποτέ δεν επιδίωξε να διεκδικήσει το Ρόκαλ για την ίδια. Η θέση των ιρλανδικών κυβερνήσεων ήταν ότι το Ρὀκαλ και παρόμοια πετρώματα και βραχονησίδες δεν έχουν καμία σημασία για τη θεμελίωση νομικών αξιώσεων για την πώληση δικαιωμάτων εξόρυξης ή την εκμετάλλευση των ορυκτών πόρων από το κράτος στον παρακείμενο βυθό ή για την πώληση δικαιωμάτων αλιείας σε αλιευτικά πλοία στις γύρω θάλασσες. 

## Παραπομπές


## Εξωτερικοί σύνδεσμοι
* 

Κατηγορία:Ηφαίστεια της Ευρώπης
Κατηγορία:Νησιά του Βόρειου Ατλαντικού Ωκεανού
Επαγγελματική εκπαίδευση

**Επαγγελματική εκπαίδευση** είναι η εκπαίδευση η οποία έχει ως στόχο να παράσχει στους ανθρώπους τις γνώσεις, τις δεξιότητες και τις ικανότητες που απαιτούνται σε συγκεκριμένα επαγγέλματα ή στην ευρύτερη αγορά εργασίας. Περιλαμβάνει όλες τις διαρθρωμένες και οργανωμένες δραστηριότητες που παρέχουν στους ανθρώπους δεξιότητες και ικανότητες αναγκαίες και επαρκείς για την εκτέλεση μίας ή πολλών εργασιών.

Επαγγελματική σχολή είναι ένας τύπος εκπαιδευτικού ιδρύματος που έχει σχεδιαστεί ειδικά για την παροχή επαγγελματικής εκπαίδευσης.

Η επαγγελματική εκπαίδευση μπορεί να πραγματοποιηθεί σε επίπεδο μεταδευτεροβάθμιας εκπαίδευσης, ανώτερης εκπαίδευσης ή τριτοβάθμιας εκπαίδευσης και μπορεί να αλληλεπιδράσει με το σύστημα μαθητείας. Στο μεταδευτεροβάθμιο επίπεδο, η επαγγελματική εκπαίδευση παρέχεται συχνά από υψηλά εξειδικευμένες εμπορικές σχολές, τεχνικές σχολές, κοινοτικά κολέγια, κολέγια περαιτέρω εκπαίδευσης (Ηνωμένο Βασίλειο), ινστιτούτα επαγγελματικής κατάρτισης (Ελλάδα), επαγγελματικά πανεπιστήμια και ινστιτούτα τεχνολογίας (πρώην πολυτεχνικά ινστιτούτα).

## Ελλάδα
Στην Ελλάδα, η επαγγελματική εκπαίδευση και κατάρτιση είναι συνήθως για τους αποφοίτους Λυκείου και παρέχεται από το δημόσιο ή ιδιωτικό Ινστιτούτο Επαγγελματικής Κατάρτισης (ΙΕΚ). Τα μαθήματα των ΙΕΚ αποτελούν αποκλειστικά εκπαίδευση ενηλίκων, εκτός από περιπτώσεις όπου σπάνια προσφέρονται μαθήματα για μη ενήλικες σπουδαστές. Η διάρκεια σπουδών είναι δυόμισι ακαδημαϊκά έτη πλήρους φοίτησης. 4 εξάμηνα ενδοσχολικής εκπαίδευσης και 1 εξάμηνο που είναι γνωστό ως πρακτική άσκηση, και τα δύο περιλαμβάνουν νομική σύμβαση μεταξύ του εργοδότη και του ασκούμενου σπουδαστή κατά την τοποθέτηση σε θέση εργασίας και παρέχουν έναν συνδυασμό σχολικής κατάρτισης και πρακτικής άσκησης στον χώρο εργασίας. Τα δημόσια ΙΕΚ χρηματοδοτούνται από την κυβέρνηση με δωρεάν εκπαίδευση και μπορούν να παρακολουθηθούν χωρίς δίδακτρα.

## Παραπομπές
Γ.Π.Σ. Όλυμπος Αγιάσου

Ο **Γυμναστικός Ποδοσφαιρικός Σύλλογος Αγιάσου «ο Όλυμπος»** είναι αθλητικός σύλλογος με έδρα την κωμόπολη της Αγιάσου στο νησί της Λέσβου. Έχει επίσημο έτος ίδρυσης το 1925 και αποτελεί ένα από τα παλαιότερα αθλητικά σωματεία του νησιού αλλά και του Βορείου Αιγαίου. Χρώματα του αποτελούν το πράσινο και το λευκό και η ονομασία του παραπέμπει στο ομώνυμο βουνό της νότιας Λέσβου όπου είναι χτισμένη η κωμόπολη της Αγιάσου.

Διαθέτει ενεργό τμήμα ποδοσφαίρου ανδρών και αγωνίζεται στο πρωτάθλημα της Ε.Π.Σ. Λέσβου. Έδρα του αποτελεί το «Χριστοφίδειο» Δημοτικό Γήπεδο Αγιάσου.

## Ιστορία
Ιδρύθηκε το 1925 με την επωνυμία **«Γυμναστικός Σύλλογος Αγιάσου»** και λειτούργησε ως παράρτημα του Αναγνωστηρίου Αγιάσου. Το 1929 έγινε ξεχωριστός σύλλογος με την επωνυμία **Γυμναστικός Ποδοσφαιρικός Σύλλογος Αγιάσου «ο Όλυμπος»** λειτουργώντας τμήμα ποδοσφαίρου, ενώ κατά καιρούς λειτούργησε επίσης τμήματα στίβου καθώς και καλαθοσφαίρισης και πετοσφαίρισης όλων των ηλικιακών κατηγοριών με σημαντικές διακρίσεις και παρουσίες εντός και εκτός Λέσβου.

Η ανδρική ομάδα του ποδοσφαιρικού τμήματος κατέκτησε 3 φορές το πρωτάθλημα Ε.Π.Σ. Λέσβου, τις αγωνιστικές περιόδους 1983-84, 2004-05 και 2011-12. Την αγωνιστική περίοδο 1984-85 κατέκτησε για 1η και μοναδική φορά στην ιστορία του το Κύπελλο Ε.Π.Σ. Λέσβου νικώντας με 2-1 στον τελικό τον Κεραυνό Αγίου Δημητρίου Λήμνου. Εκπροσώπησε την κωμόπολη της Αγιάσου και το νησί της Λέσβου στην Εθνική Ερασιτεχνική κατηγορία την αγωνιστική περίοδο 1984-85 και στην Δ΄ Εθνική κατηγορία την αγωνιστική περίοδο 2005-06. Την αγωνιστική περίοδο 2018-19 κατέκτησε για 4η φορά στην ιστορία του το πρωτάθλημα Ε.Π.Σ. Λέσβου αλλά δεν κατάφερε να δηλώσει συμμετοχή στην Γ΄ Εθνική κατηγορία.

## Τίτλοι – Διακρίσεις
### Τίτλοι
* 5 Πρωταθλήματα Α΄ Κατηγορίας Ε.Π.Σ. Λέσβου:
** 1983-84, 2004-05, 2011-12, 2018-19, 2024-25
* 1 Κύπελλο Ε.Π.Σ. Λέσβου:
** 1984-85

## Παραπομπές


## Πηγές
* Ο Γ.Π.Σ. Όλυμπος Αγιάσου στη Δημοτική Ενότητα Αγιάσου
* Η ιστορία του Αναγνωστηρίου Αγιάσου

Κατηγορία:Αθλητικοί σύλλογοι νήσου Λέσβου
Κατηγορία:Ιδρύσεις αθλητικών συλλόγων το 1925
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1925
Κοινότητα Πολυθέας Ηρακλείου

Η **Κοινότητα Πολυθέας** είναι κοινότητα του Δήμου Μινώα Πεδιάδος και της τέως Επαρχίας Πεδιάδος στην Περιφερειακή Ενότητα Ηρακλείου της Κρήτης, η οποία προήλθε το 1929 με το ΦΕΚ 40Α - 05/02/1929 από τη μετονομασία της Κοινότητας Πηγαϊδουρίου όταν ο οικισμός Πηγαϊδούρι μετονομάστηκε σε Πολυθέα. Εκτός από την έδρα της, περιλαμβάνει και τον οικισμό Τζίγκουνα. Η απογραφή του 2011 αναφέρει:

* Πολυθέα, η (357)
* Τζίγκουνα, η (12)

Συνολικά η κοινότητα έχει 369 κατοίκους και εκπροσωπείται από τριμελές συμβούλιο με επικεφαλής την πρόεδρο κα. Καλλιόπη Βιδάκη.  

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Μινώα Πεδιάδας
Κοινότητα Λιλιανού

Η **Κοινότητα Λιλιανού** είναι κοινότητα του Δήμου Μινώα Πεδιάδας στην Περιφερειακή Ενότητα Ηρακλείου της Κρήτης, η οποία συστάθηκε το 1928 με το ΦΕΚ 166Α - 17/08/1928 με την απόσπαση του οικισμού *Ληλιανά* (αρχική γραφή του Λιλιανό) από την Κοινότητα Μουκτάρων (Ευαγγελισμού) και τον ορισμό του ως έδρα της. Εκτός από την έδρα της, περιλαμβάνει και τον οικισμό Αγία Παρασκευή. Η απογραφή του 2011 αναφέρει:

* Λιλιανό, η (357)
* Αγία Παρασκευή, η (12)

Συνολικά η κοινότητα έχει 74 κατοίκους και εκπροσωπείται από τον πρόεδρο Αριστείδη Φραγκιαδουλάκη.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Μινώα Πεδιάδας
Ημιπερίμετρος

thumb|right|Σε ένα τρίγωνο με πλευρές <math>\alpha, \beta, \gamma</math>, η ημιπερίμετρος είναι ίση με <math diplay="inline">\tau = \tfrac{\alpha+\beta+\gamma}{2}</math>.

Στην Ευκλείδεια Γεωμετρία, η **ημιπερίμετρος** ενός γεωμετρικού σχήματος είναι η ποσότητα ίση με το μισό της περιμέτρου του σχήματος.

Για παράδειγμα, σε ένα τρίγωνο με πλευρές \alpha, \beta, \gamma η ημιπερίμετρος είναι ίση με 
:\tau = \frac{\alpha + \beta + \gamma}{2}.

Πιο γενικά, σε κάθε πολύγωνο με n πλευρές \alpha_1, \alpha_2, \ldots, \alpha_n η ημιπερίμετρος είναι ίση με 
:\tau = \frac{\alpha_1 + \alpha_2 + \ldots + \alpha_n}{2}.

Αρκετοί τύποι στην γεωμετρία λόγω συντομίας/συμμετρίας εκφράζονται συναρτήσει της ημιπεριμέτρου. Για παράδειγμα, ο τύπος του Ήρωνα δίνει το εμβαδόν ενός τριγώνου με πλευρές \alpha, \beta, \gamma και ημιπερίμετρο \tau ως 
:\mathrm{E} = \sqrt{(\tau - \alpha) \cdot (\tau - \beta) \cdot (\tau - \gamma) \cdot \tau}.

## Δείτε επίσης
* Περίμετρος
* Τύπος του Ήρωνα
* Τύπος Βραχμαγκούπτα

## Παραπομπές


Κατηγορία:Γεωμετρία
Κατηγορία:Γεωμετρικά σχήματα
Κοινότητα Αμαριανού

Η **Κοινότητα Αμαριανού** είναι κοινότητα του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης, η οποία συστάθηκε το 1926 με το ΦΕΚ 85Α - 08/03/1926 με την απόσπαση του οικισμού  Αμαριανό από την Κοινότητα Κασταμονίτσης και τον ορισμό του ως έδρα της. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 6,581 χμ² (2011) και περιλαμβάνοντας μόνον την έδρα της, έχει 159 κατοίκους, σύμφωνα με την απογραφή του 2011

## Πληθυσμός

## Κοινοτάρχες Αμαριανού

## Παραπομπές


Κατηγορία:Δήμος Μινώα Πεδιάδας
Νόμος των εφαπτομένων

μικρογραφία|290px|Τρίγωνο με πλευρές <math>\alpha, \beta, \gamma</math> και κορυφές <math>\mathrm{A}, \mathrm{B}, \mathrm{\Gamma}</math>.

Στην γεωμετρία, ο **νόμος των εφαπτομένων** σε ένα τρίγωνο \mathrm{AB\Gamma} είναι η σχέση
:
\frac{\alpha - \beta}{\alpha + \beta} = \frac{\tan\left(\tfrac{1}{2}(\hat{\rm A} - \hat{\rm B})\right)}{\tan\left(\tfrac{1}{2}(\hat{\rm A} + \hat{\rm B})\right)}
,
όπου \alpha, \beta οι πλευρές απέναντι από τις γωνίες \hat{\rm A} και \hat{\rm B}.

## Αποδείξεις

} = \frac{\beta}{\sin \hat{\mathrm{B}}} = d, 

όπου d η διάμετρος του περιγεγραμμένου κύκλου του τριγώνου. Από εδώ προκύπτει ότι 
:,|}}
και
:.|}}

Επίσης θα χρησιμοποιήσουμε τους τριγωνομετρικούς τύπους για το άθροισμα και την διαφορά δύο ημιτόνων
:
και 
:

Για να αποδείξουμε τον νόμο των εφαπτομένων ξεκινάμε από το αριστερό μέλος και χρησιμοποιούμε τις σχέσεις () και (),
:
\frac{\alpha - \beta}{\alpha + \beta} 
 = \frac{d \sin \hat{\rm A} - d \sin \hat{\rm B}}{d \sin \hat{\rm A} + d \sin \hat{\rm B}}
 = \frac{\sin \hat{\rm A} - \sin \hat{\rm B}}{\sin \hat{\rm A} + \sin \hat{\rm B}}.

Τέλος, χρησιμοποιώντας τις σχέσεις () και (), έχουμε ότι 
:
\begin{align}
\frac{\alpha - \beta}{\alpha + \beta} 
 & = \frac{2 \sin\left( \tfrac{1}{2} \cdot(\hat{\rm A} - \hat{\rm B}) \right) \cdot \cos\left( \tfrac{1}{2} \cdot(\hat{\rm A} + \hat{\rm B}) \right)}{2 \sin\left( \tfrac{1}{2} \cdot(\hat{\rm A} + \hat{\rm B}) \right) \cdot \cos\left( \tfrac{1}{2} \cdot(\hat{\rm A} - \hat{\rm B}) \right)} \\
 & = \frac{ \sin\left( \tfrac{1}{2} \cdot(\hat{\rm A} - \hat{\rm B}) \right) / \cos\left( \tfrac{1}{2} \cdot(\hat{\rm A} - \hat{\rm B}) \right)}{ \sin\left( \tfrac{1}{2} \cdot(\hat{\rm A} + \hat{\rm B}) \right) / \cos\left( \tfrac{1}{2} \cdot(\hat{\rm A} + \hat{\rm B}) \right)} \\ 
 & = \frac{\tan\left(\tfrac{1}{2}(\hat{\rm A} - \hat{\rm B})\right)}{\tan\left(\tfrac{1}{2}(\hat{\rm A} + \hat{\rm B})\right)},
\end{align}

που ολοκληρώνει την απόδειξη.
}}
{2} = \sin \left( \tfrac{1}{2} (\hat{\rm A} - \hat{\rm B}) \right)
,
και 
:
\frac{\alpha + \beta}{\gamma} \cdot \sin \frac{\hat{\rm \Gamma}}{2} = \cos \left( \tfrac{1}{2} (\hat{\rm A} - \hat{\rm B}) \right)
.

Διαιρώντας και τους δύο τύπους κατά μέλη, έχουμε ότι 
:
\frac{\alpha - \beta}{\alpha + \beta} \cdot \cot \frac{\hat{\rm \Gamma}}{2} = \tan \left( \tfrac{1}{2} (\hat{\rm A} - \hat{\rm B}) \right)
.
Αφού \hat{\mathrm{A}}, \hat{\mathrm{B}}, \hat{\mathrm{\Gamma}} είναι γωνίες τριγώνου έχουμε ότι \hat{\rm \Gamma} = \pi - (\hat{\rm A} + \hat{\rm B}). Χρησιμοποιώντας ότι \tan \varphi = \tan (\pi - \varphi), λαμβάνουμε ότι 
:
\frac{\alpha - \beta}{\alpha + \beta} = \frac{\tan\left(\tfrac{1}{2}(\hat{\rm A} - \hat{\rm B})\right)}{\tan\left(\tfrac{1}{2}(\hat{\rm A} + \hat{\rm B})\right)}
.
}}

## Δείτε επίσης
* Νόμος των ημιτόνων
* Νόμος των συνημιτόνων

## Παραπομπές


Κατηγορία:Γωνία
Κατηγορία:Γεωμετρία του τριγώνου
Κατηγορία:Θεωρήματα στη Γεωμετρία
Κατηγορία:Τριγωνομετρία
Άγιος Νικόλαος Σάμου

Ο **Άγιος Νικόλαος**  είναι νησίδα του Βορειοανατολικού Αιγαίου πελάγους, που βρίσκεται στα βορειοανατολικά της νήσου Σάμου και στην είσοδο του Όρμου Ασπροχόρτι. Δίπλα και βορειοδυτικά της είναι η βραχονησίδα Πρασονήσι ενώ ανατολικά η βραχονησίδα Διαπόρτι. Το ψηλότερο σημείο της φθάνει τα 37 μέτρα και έχει έκταση 0,119 τ.χλμ. (η δεύτερη μεγαλύτερη μετά τη Σαμιοπούλα). Πήρε το όνομά του από το μικρό εκκλησάκι του Αγίου Νικολάου που είναι πάνω στη νησίδα. Αναφέρεται επίσημα ως ξεχωριστός οικισμός το 1991 να απογράφεται στον τότε Δήμο Σαμίων ενώ σήμερα διοικητικά υπάγεται στην Δημοτική Ενότητα Βαθέος του Δήμου Ανατολικής Σάμου. Σύμφωνα με την απογραφή 2011 δεν κατοικείται.

## Εξωτερικοί σύνδεσμοι

* Η νησίδα Άγιος Νικόλαος από το Ασπροχόρτι (φωτο)  στον ιστότοπο https://www.greece.com/.

## Παραπομπές


Αγιος Νικολαος
Κατηγορία:Περιφερειακή ενότητα Σάμου
Κατηγορία:Ελληνικές βραχονησίδες
Κατηγορία:Δήμος Ανατολικής Σάμου
Διαπόρτι Σάμου

Το **Διαπόρτι** ή **Διαπόρι** είναι νησίδα του Βορειοανατολικού Αιγαίου πελάγους, που βρίσκεται στα βορειοανατολικά της νήσου Σάμου ανάμεσα στην ακτή (ΝΑ.) και την νησίδα Άγιο Νικόλαο. Από το 2000 έχει χαρακτηριστεί ως τόπος ιδιαίτερου φυσικού κάλλους. Αναφέρεται επίσημα ως ξεχωριστός οικισμός το 2001 να απογράφεται στο τότε Τοπικό Διαμέρισμα Σαμίων του δήμου Βαθέος. Σύμφωνα με την απογραφή 2011 δεν κατοικείται.

## Παραπομπές


Διαπορτι
Κατηγορία:Περιφερειακή ενότητα Σάμου
Κατηγορία:Ελληνικές βραχονησίδες
Κατηγορία:Δήμος Ανατολικής Σάμου
Γιαρόσουαφ Στουντζίζμπα

Ο **Γιαρόσουαφ Στουντζίζμπα** (πολωνικά: Jarosław Studzizba) (γενν. 28 Οκτωβρίου 1955) είναι Πολωνός πρώην ποδοσφαιριστής, ο οποίος αγωνιζόταν ως μέσος. Έπαιξε στα κορυφαία εθνικά πρωταθλήματα της Πολωνίας, της Γερμανίας, της Αυστρίας και του Βελγίου.

## Σταδιοδρομία
Γεννημένος στη Νίσα, ο Στουντζίζμπα ξεκίνησε να παίζει ποδόσφαιρο με την τοπική του ομάδα Πολόνια Νίσα. Το 1973 εντάχθηκε στην Όντρα Οπόλε, κάνοντας το ντεμπούτο του στην Εκστρακλάσα, την κορυφαία κατηγορία της Πολωνίας. Αφού η Όντρα υποβιβάστηκε στο τέλος της σεζόν, εντάχθηκε στην Γκούρνικ Ζάμπζε. Έκανε το ντεμπούτο του με την ομάδα στις 28 Σεπτεμβρίου 1978, παίζοντας στην ήττα εναντίον της Γκβάρντια Βαρσοβίας. Έκανε 33 εμφανίσεις στο πρωτάθλημα ενώ ήταν στην Γκούρνικ, εμφανιζόμενος και στο Κύπελλο ΟΥΕΦΑ. Στη συνέχεια πέρασε μικρά διαστήματα με την Πολόνια Μπίτομ και την Πολόνια Βαρσοβίας, πριν βρεθεί στη Λέχια Γκντανσκ. Έκανε το ντεμπούτο του στη Λέχια στις 18 Μαρτίου 1979, παίζοντας 13 φορές στο πρωτάθλημα για τη Λέχια εκείνη τη σεζόν. Σε διάστημα δυόμισι σεζόν, ο Στουντζίζμπα πραγματοποίησε 53 εμφανίσεις στο πρωτάθλημα και σημείωσε 10 γκολ για τη Λέχια.

Στη συνέχεια, ο Στουντζίζμπα και η οικογένειά του μετακόμισαν στη Γερμανία, μένοντας με την οικογένεια της συζύγου του. Ενώ ήταν στη Γερμανία έπαιζε με την Άιντραχτ Μπράουνσβαϊγκ, παίζοντας στην Μπούντεσλιγκα για τον σύλλογο. Έκανε 51 συμμετοχές και σημείωσε 9 γκολ στην κορυφαία κατηγορία της Γερμανίας. Η επόμενη μετακίνησή του ήταν στην Αυστρία, παίζοντας στην Αούστρια Σάλτσμπουργκ. Στην πρώτη του σεζόν έκανε 27 εμφανίσεις στην πρώτη κατηγορία της Αυστρίας, παίζοντας στη δεύτερη κατηγορία με τον σύλλογο μετά τον υποβιβασμό. Μετά τις δύο σεζόν του στην Αυστρία μετακόμισε στο Βέλγιο, παίζοντας αρχικά με την Γουίντερσλαγκ, την ομάδα που αργότερα θα γινόταν η Γκενκ. Ακολούθησαν πορείες με τις Χάσελτ, Νιροετέρεν και Βέλεν, με τον Στουντζίζμπα να αποσύρεται από το ποδόσφαιρο το 1994.

## Παραπομπές


Κατηγορία:Πολωνοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Όντρα Οπόλε
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Γκούρνικ Ζάμπζε
Κατηγορία:Ποδοσφαιριστές Πολόνια Μπίτομ
Κατηγορία:Ποδοσφαιριστές Πολόνια Βαρσοβίας
Κατηγορία:Ποδοσφαιριστές Λέχια Γκντανσκ
Κατηγορία:Ποδοσφαιριστές Άιντραχτ Μπράουνσβαϊγκ
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Πολωνοί ποδοσφαιριστές στο εξωτερικό
Κατηγορία:Ποδοσφαιριστές Αούστρια Σάλτσμπουργκ
Κατηγορία:Ξένοι ποδοσφαιριστές στην Αυστρία
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Πρασονήσι Σάμου

Το **Πρασονήσι** ή **Πράσο** ή **Πρασονήσιο** είναι νησίδα του Βορειοανατολικού Αιγαίου πελάγους, που βρίσκεται στα βορειοανατολικά της νήσου Σάμου και στην είσοδο του Όρμου Ασπροχόρτι ενώ δίπλα και ανατολικά της είναι η βραχονησίδα Άγιος Νικόλαος. Από το 2000 έχει χαρακτηριστεί ως τόπος ιδιαίτερου φυσικού κάλλους. Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στον τότε Δήμο Σαμίων ενώ σήμερα διοικητικά υπάγεται στην Δημοτική Ενότητα Βαθέος του Δήμου Ανατολικής Σάμου. Σύμφωνα με την απογραφή 2011 δεν κατοικείται. 

## Εξωτερικοί σύνδεσμοι

* Οι νησίδες Άγιος Νικόλαος, Διαπόρτι και Πρασονήσι από το Ασπροχόρτι (φωτο)  στον ιστότοπο https://www.greece.com/.

## Παραπομπές


Πρασονήσι
Κατηγορία:Περιφερειακή ενότητα Σάμου
Κατηγορία:Ελληνικές βραχονησίδες
Κατηγορία:Δήμος Ανατολικής Σάμου
Α.Π.Σ. Αναγέννηση Γέρας

Ο **	Αθλητικός Πολιτιστικός Σύλλογος Αναγέννηση Γέρας** είναι αθλητικός σύλλογος με έδρα τον Παπάδο στο νησί της Λέσβου. Η ομάδα ιδρύθηκε το 2007 και χρώματά της αποτελούν το το μπλε και το γαλάζιο.

Διαθέτει ενεργό τμήμα ποδοσφαίρου ανδρών και αγωνίζεται στο πρωτάθλημα της Ε.Π.Σ. Λέσβου, με έδρα το Δημοτικό Γήπεδο Παπάδου.

## Ιστορία
Τα προηγούμενα χρόνια, η Γέρα ήταν χωρισμένη σε διάφορα σωματεία, ανάμεσα σε αυτές η Δάφνη Μεσαγρού στην οποία είχε κάνει ο Γιώργος Μανούσος στα πρώτα του βήματα, ο Απόλλων Σκοπέλου αλλά και τα σωματεία που υπήρχαν και μέχρι πρόσφατα, ο Ποσειδών Περάματος και ο Αρίων Παλαιοκήπου. Η ομάδα έχει κατακτήσει το πρωτάθλημα της Ε.Π.Σ. Λέσβου 2 φορές, τις περιόδους 2009-10 και 2012-13. Την περίοδο 2012-13 αγωνίστηκε σε μπαράζ ανόδου για την Γ΄Εθνική όμως εν τέλει δεν κατάφερε να κερδίσει την άνοδο.Το 2018-19 τερμάτισαν πρώτοι στον όμιλό τους για την πρώτη φάση της Ε.Π.Σ. Λέσβου. Έπειτα αγωνίστηκαν στην δεύτερη φάση, η οποία έδινε στον πρωταθλητή την άνοδο στην Γ΄Εθνική, όπου τερμάτισαν 4οι.
Την περίοδο 2022-23 τερμάτισαν στην 5η θέση.

## Τίτλοι και διακρίσεις
### Τίτλοι
* 2 Πρωταθλήματα Α΄ Κατηγορίας Ε.Π.Σ. Λέσβου: 2009-10, 2012-13

## Παραπομπές


## Πηγές
* https://www.sportcyclades.gr/roi-eidiseon-sportcyclades/item/8901-ανέλπιστο-δώρο-από-τη-γέρα.html
* https://epsl.gr/team.asp?team=ΑΝΑΓΕΝΝΗΣΗ%20ΓΕΡΑΣ

## Εξωτερικοί σύνδεσμοι
* Επίσημη σελίδα Αναγέννησης Γέρας

Κατηγορία:Αθλητικοί σύλλογοι νήσου Λέσβου
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2007
Κατηγορία:Ιδρύσεις αθλητικών συλλόγων το 2007
Κασονήσι Σάμου

Το **Κασονήσι** ή **Κασσονήσι** είναι νησίδα του Βορειοανατολικού Αιγαίου πελάγους, που βρίσκεται στην ανατολική πλευρά της νήσου Σάμου. Είναι τρίτη σε έκταση νησίδα γύρω από τη Σάμο, βρίσκεται πολύ κοντά σε αυτήν από την οποία χωρίζεται με έναν αβαθή θαλάσσιο δίαυλο που οι ντόπιοι αποκαλούν "γαλάζια λίμνη". Αναφέρεται επίσημα ως ξεχωριστός οικισμός το 2001 να απογράφεται στο τότε Τοπικό Διαμέρισμα Σαμίων του τότε δήμου Βαθέος. Σύμφωνα με την απογραφή 2011 δεν κατοικείται.

## Εξωτερικοί σύνδεσμοι

* Κασονήσι: Η Γαλάζια Λίμνη του Βόρειου Αιγαίου από τον ιστότοπο https://itravelling.gr/.
* Η "Γαλάζια Λίμνη" της Ελλάδας | Σάμος στο https://www.youtube.com/.

## Παραπομπές


Κασονήσι
Κατηγορία:Περιφερειακή ενότητα Σάμου
Κατηγορία:Ελληνικές βραχονησίδες
Κατηγορία:Δήμος Ανατολικής Σάμου
Οράτιος Τζουστινιάνι

Ο **Οράτιος Τζουστινιάνι** (ιταλικά: Orazio Giustiniani) (28 Φεβρουαρίου 1580, Χίος - 25 Ιουλίου 1649, Ρώμη) ήταν Ιταλός καρδινάλιος, μέλος του Ορατορίου του Αγίου Φιλίππου Νέρι.

## Βιογραφία
Η καταγωγή του από το τότε γενοβέζικο, νησί της Χίου του εξασφάλισε την τέλεια γνώση της ελληνικής γλώσσας, η οποία του εξασφάλισε αρκετούς έμπιστους διορισμούς για διαπραγματεύσεις σχετικά με την ένωση της Ελληνικής και της Ρωμαιοκαθολικής εκκλησίας.

Ο Τζουστινιάνι συμμετείχε, ως λόγιος, στην έκδοση των πράξεων της Συνόδου της Φλωρεντίας του 1438 - 46 (*Acta sacri oecumenici concilii Florentini... collata, disposita, illustrata,* Romae 1638). Μέχρι εκείνη τη στιγμή τα μόνα διαθέσιμα έγγραφα ήταν από ελληνικές πηγές. Η σύνοδος διηγείται από τις συνόδους της στη Βασιλεία (1431-1437), όπου επικράτησε η *συμφιλιωτική* θεωρία της ανωτερότητας της Συνόδου έναντι του πάπα, μέχρι τη μεταφορά της στη Φεράρα και στη συνέχεια στη Φλωρεντία όπου το κεντρικό θέμα ήταν η προσπάθεια ένωσης των Λατινικών και ελληνικές εκκλησίες .

Ο Τζουστινιάνι θεώρησε την Άλωση της Κωνσταντινούπολης που έγινε την ημέρα της Πεντηκοστής το 1453 ως θεϊκό σημάδι πάνω στο θέμα (την κάθοδο του Αγίου Πνεύματος) που είχε χωρίσει τις δύο εκκλησίες. Το έργο συμπεριλήφθηκε αργότερα στις μεγάλες γενικές εκδόσεις των συνόδων (των Jean Hardouin, Giovanni Domenico Mansi, Phillipe Labbé-Gabriel Cossart) και έχει το προτέρημα να παρουσιάζει τα κείμενα των διαφόρων βούλλων ένωσης: όχι μόνο με τους Έλληνες, αλλά και με τους Αρμένιους, με οι Ιακωβίτες, με τους Σύριους, με τους Μαρωνίτες. Κείμενα των διαπραγματεύσεων αναφέρονται και με τους Αιθίοπες.

Ο Πάπας Ιννοκέντιος Ι΄ τον έκανε καρδινάλιο με τον τίτλο του Αγίου Ονούφριου στο Ιανίκουλο  στις 6 Μαρτίου 1645.

## Έργα

* 

## Επισκοπική γενεαλογία και αποστολική διαδοχή
Η επισκοπική γενεαλογία είναι:

* Καρδινάλιος Guillaume d'Estouteville, OSBClun.
* Πάπας Σίξτος Δ'
* Πάπας Ιούλιος Β'
* Καρδινάλιος Ραφαέλε Ριάριο
* Πάπας Λέων Χ
* Πάπας Παύλος Γ'
* Καρδινάλιος Φραντσέσκο Πιζάνι
* Καρδινάλιος Alfonso Gesualdo
* Πάπας Κλήμης Η'
* Καρδινάλιος Pietro Aldobrandini
* Καρδινάλιος Laudivio Zacchia
* Πάπας Ιννοκέντιος Χ
* Ο Καρδινάλιος Orazio Giustiniani, CO

Η αποστολική διαδοχή είναι:

* Επίσκοπος Ντομένικο Καρνεβάλε (1646)
* Επίσκοπος Στέφανο Μαρτίνι (1646)
* Επίσκοπος Μάριο Μοντάνι (1646)
* Επίσκοπος Ινιάτσιο Τσάντες, Τάγμα των Δομινικανών (1647)

## Παραπομπές


Κατηγορία:Ιταλοί καρδινάλιοι
Κατηγορία:Ορατοριανοί
Χορστ Συμάνιακ

μικρογραφία| Ο Συμάνιακ σταματά τον Ολλανδό Φας Βιλκς (1959).
Ο **Χορστ «Σκίμι» Συμάνιακ** (γερμανικά: Horst "Schimmi" Szymaniak) (29 Αυγούστου 1934 – 9 Οκτωβρίου 2009) ήταν Γερμανός ποδοσφαιριστής, ο οποίος αγωνιζόταν ως μέσος.

## Σταδιοδρομία σε συλλόγους
Ο Συμάνιακ γεννήθηκε στο Όερ-Έρκεντσβιρκ. Οι σύλλογοι στους οποίους αγωνίστηκε περιλαμβάνουν τους: Έρκεντσβιρκ, Βούπερταλερ ΣΦ, Καρλσρούη ΣΚ, Κατάνια, Ίντερ, Βαρέζε και Τασμάνια 1900 Βερολίνου τη σεζόν 1965-66, η μοναδική σεζόν της ομάδας στη Μπούντεσλιγκα.

Ο Συμάνιακ ήταν ένας αμυντικός μέσος που έπαιζε συνήθως ως αριστερό χαφ και λιγότερο συχνά ως εσωτερικός επιθετικός. Είχε πολύ καλές ικανότητες με την μπάλα στα πόδια, είχε καλή όραση και μπορούσε να κάνει αλάνθαστα εύστοχες μακριές πάσες. Ήταν διάσημος για την ικανότητά του στο τάκλιν, τόσο πολύ ώστε αυτό να γίνει το σήμα κατατεθέν του.

Ήταν γνωστός ως ένας από τους καλύτερους παίκτες του γερμανικού ποδοσφαίρου στα τέλη της δεκαετίας του 1950 και στις αρχές της δεκαετίας του 1960, με το kicker (αθλητικό περιοδικό) να τον βαθμολογεί πέντε φορές *παγκόσμιας κλάσης* μεταξύ 1957 και 1961 στη διετή τους *Rangliste des deutschen Fußballs* (κατάταξη γερμανικού ποδοσφαίρου).

## Εθνική ομάδα
Ο Συμάνιακ έπαιξε 43 συμμετοχές και σημείωσε 2 γκολ για την Εθνική Δυτικής Γερμανίας μεταξύ 1956 και 1966 και επιλέχθηκε να παίξει και στα Παγκόσμια Κύπελλα του 1958 και του 1962, αλλά παραλείφθηκε από τον Χέλμουτ Σχον από την ομάδα του το 1966.

Ο Συμάνιακ πέθανε μετά από μακρά ασθένεια στις 9 Οκτωβρίου 2009 σε ένα γηροκομείο στο Μέλε, κοντά στο Οσναμπρύκ.

## Παραπομπές


Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας Β
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Ποδοσφαιριστές Παγκοσμίου Κυπέλλου 1962
Κατηγορία:Ποδοσφαιριστές Βούπερταλερ ΣΦ
Κατηγορία:Ποδοσφαιριστές Καρλσρούη ΣΚ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Κάλτσιο Κατάνια
Κατηγορία:Ποδοσφαιριστές Σέριε Α
Κατηγορία:Γερμανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Ίντερ
Κατηγορία:Ποδοσφαιριστές ΑΣ Βαρέζε 1910
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Ξένοι ποδοσφαιριστές στην Ελβετία
Καμάρα Βαθέος Σάμου

Η **Καμάρα** Βαθέος είναι οικισμός της Σάμου στο Βορειοανατολικό Αιγαίο Πέλαγος.

## Γενικά στοιχεία
Η Καμάρα βρίσκεται στο βόρειο και ανατολικό τμήμα του νησιού, σε υψόμετρο 140 μέτρα. Απέχει  περίπου 5 χλμ. Δ. από την πόλη της Σάμου και 11 χλμ. Β.-ΒΔ. από το Καρλόβασι. Στα δυτικά του χωριού είναι οι παραλίες Μουρτιά, Μεγάλη και Μικρή Λάκκα ενώ στα νότια ο οικισμός Αγία Ζώνη με την ομώνυμη μονή. Αναφέρεται επίσημα για πρώτη φορά το 1940 να προσαρτάται στην τότε κοινότητα Βαθέος. Σύμφωνα με το πρόγραμμα Καλλικράτης ανήκει στην κοινότητα Βαθέος που υπάγεται στη Δημοτική Ενότητα Βαθέος του Δήμου Ανατολικής Σάμου ενώ σύμφωνα με την απογραφή 2011 έχει 258 κατοίκους. 
## Πληθυσμός

## Σημείωση
Στο νησί και τον ίδιο δήμο υπάρχει ο συνώνυμος οικισμός Καμάρα Μυτιληνιών.

## Παραπομπές


Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου
Καμάρα Μυτιληνιών Σάμου

Η **Καμάρα** Μυτιληνιών είναι πολύ μικρός οικισμός του Δήμου Ανατολικής Σάμου της Σάμου, προς το βορειοανατολικό τμήμα του νησιού σε υψόμετρο 223 μέτρα. Απέχει  περίπου 9 χλμ. Δ. από την πόλη της Σάμου και 4 χλμ. ΒΑ. από τους Μυτιληνιούς. Αναφέρεται επίσημα για πρώτη φορά το 1991 να απογράφεται στην τότε κοινότητα Μυτιληνιών. Σύμφωνα με το πρόγραμμα Καλλικράτης, μαζί με τους Μυτιληνιούς, το Ποτάμι Μεσοκάμπου, τον Ριζόβραχο και τη Μονή Αγίας Τριάδας αποτελούν την κοινότητα Μυτιληνιών που υπάγεται στη Δημοτική Ενότητα Πυθαγορείου του Δήμου Ανατολικής Σάμου ενώ σύμφωνα με την απογραφή 2011 έχει 3 κατοίκους.

## Πληθυσμός

## Σημείωση
Στο νησί και τον ίδιο δήμο υπάρχει ο συνώνυμος οικισμός Καμάρα Βαθέος.

## Παραπομπές


Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου
Κάμπος Βουρλιωτών Σάμου

Ο **Κάμπος** Βουρλιωτών είναι οικισμός της Σάμου στο Βορειοανατολικό Αιγαίο Πέλαγος.

## Γεωγραφικά - ιστορικά στοιχεία
Ο Κάμπος βρίσκεται προς το κεντρικό τμήμα του νησιού και τα βόρεια παράλιά του, σε υψόμετρο 10 μέτρα. Απέχει  περίπου 19 χλμ. Δ.-ΒΔ. από την πόλη της Σάμου και 4 χλμ. Β.-ΒΔ. από τους Βουρλιώτες. Μέσα από το χωριό περνάει η ΕΟ Σάμου - Καρλόβασι ενώ είναι ανάμεσα στους παραθαλάσσιους οικισμούς Άγιο Κωνσταντίνο (Δ.-ΒΔ.) και Αυλάκια (Α.). Σε κοντινή απόσταση (λιγότερο από 1 χιλιόμετρο) στα βόρεια είναι η ακτή Κάμπου Βουρλιωτών (μήκους 680 μέτρων, μέσου πλάτους 15) που αποτελεί τμήμα ενός ανοιχτού κόλπου, μήκους 1.900 μέτρων. Η παραλία της όπως και ο πυθμένας της αποτελούνται από βότσαλο και βράχια. Αξιόλογο θρησκευτικό αξιοθέατο είναι το εξωκλήσι της Οσίας Ματρώνας της Χιοπολίτιδας στα νοτιοανατολικά του χωριού.

Η ευρύτερη περιοχή έχει κατοικηθεί από τους παλαιοχριστιανικούς και μεσοβυζαντινούς χρόνους και υπάρχουν αρκετά ευρήματα της εποχής όπως: το Κάστρο τού Προφήτη Ηλία (Σουβάλα ή Σβάλα, ανατολικά τού Κάμπου), ο οχυρωμένος οικισμός τού Λαζάρου (νότια των Βουρλιωτών και τού Κάμπου)   καθώς και αυτός τής Λουλούδας (νοτιοανατολικά τού Κάμπου και ανατολικά τού Λαζάρου).

## Διοικητικά - πληθυσμιακά στοιχεία
Αναφέρεται επίσημα για πρώτη φορά το 1961 να απογράφεται στην τότε κοινότητα Βουρλιωτών. Σύμφωνα με το πρόγραμμα Καλλικράτης, μαζί με τους Βουρλιώτες, τα Αυλάκια και τη Μονή Βροντά αποτελούν την κοινότητα Βουρλιωτών που υπάγεται στη Δημοτική Ενότητα Βαθέος του Δήμου Ανατολικής Σάμου ενώ σύμφωνα με την απογραφή 2011 έχει 91 κατοίκους. Οι απογραφές πληθυσμού του χωριού είναι:

## Εξωτερικοί σύνδεσμοι

* Σάμος: Βυζαντινά, Μεταβυζαντινά και μνημεία νεοτέρων χρόνων από το http://parafestaresearch.blogspot.com/

## Σημείωση
Στο νησί και τον Δήμο Δυτικής Σάμου υπάρχουν οι συνώνυμοι οικισμοί Κάμπος Μαραθόκαμπου και Κάμπος Σκουραίικων.

## Παραπομπές


Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου
Ποιητές των Λιμνών

μικρογραφία|311x311εσ|Η περιοχή των λιμνών στη Βορειοδυτική Αγγλία.
***Ποιητές των λιμνών*** ή ***Ποιητές της λίμνης*** (αγγλικά: *Lake Poets*) ήταν ο όρος που χρησιμοποιήθηκε από το 1817 για μια μικρή ομάδα Άγγλων ρομαντικών ποιητών που κατά το πρώτο μισό του 19ου αιώνα εγκαταστάθηκαν στο Κάμπερλαντ στη Βορειοδυτική Αγγλία, περιοχή που σήμερα περιλαμβάνεται στην κομητεία Κάμπρια. 

Τα κύρια μέλη της ομάδας ήταν τρία: ο εμπνευστής ήταν ο Ουίλλιαμ Ουόρντσγουορθ, ο οποίος έζησε στο Γκράσμηρ από τον Δεκέμβριο του 1799 μαζί με την αδελφή του, επίσης ποιήτρια και συγγραφέα Ντόροθυ. Για να βρίσκεται κοντά στον Ουόρντσγουορθ ο Σάμιουελ Τέυλορ Κόλεριτζ εγκαταστάθηκε στο Κέζικ τον Αύγουστο του 1800. Οι δύο ποιητές ήταν οι εισηγητές του ρομαντικού κινήματος στην αγγλική λογοτεχνία. Ο τρίτος της ομάδας είναι ο Ρόμπερτ Σάουδυ που εγκαταστάθηκε στην περιοχή το 1803. 

Οι ποιητές έκαναν τη γραφική ομορφιά της περιοχής των Λιμνών ευρέως γνωστή στους αναγνώστες στη Βρετανία και στο εξωτερικό καθώς αναφέρθηκαν επανειλημμένα στην «ποίηση της φύσης» και στην ελεγειακή συναισθηματική ποίηση. Ο αρχικός ρομαντικός ενθουσιασμός των ποιητών για τη Γαλλική Επανάσταση έδωσε τη θέση του σε μια πολιτικά συντηρητική στάση αργότερα κατά τα χρόνια της Τρομοκρατίας στη Γαλλία.

Μαζί τους συνδέθηκαν αρκετοί άλλοι ποιητές και συγγραφείς, μεταξύ των οποίων ο Τόμας ντε Κουίνσυ ο οποίος εγκαταστάθηκε στην περιοχή από το 1809 και έμεινε για χρόνια. Η δεύτερη γενιά των ρομαντικών ποιητών προσελκύθηκε στην περιοχή από το ρομαντικό όραμα της απομόνωσης και από τις παλαιότερες επαναστατικές απόψεις των πρώτων ρομαντικών ποιητών· ο Πέρσυ Σέλλεϋ έζησε τρεις μήνες το 1811 στο Κέζικ και ο Τζον Κητς πέρασε εκεί το καλοκαίρι του 1818, αλλά απογοητεύθηκαν από τη συντηρητική στροφή των ποιητών. Ο λόρδος Μπάυρον δεν επισκέφτηκε τις Λίμνες, αλλά χλεύασε την απομόνωση και τη στενότητα του πνεύματος των παλαιότερων Ποιητών της λίμνης, καθώς και την απομάκρυνσή τους από τη ριζοσπαστική σκέψη. 

## Εκπρόσωποι

Αρχείο:Wordsworth on Helvellyn by Benjamin Robert Haydon.jpg|Ο Ουίλλιαμ Ουόρντσγουορθ αγναντεύει από την κορυφή Χελβέλλυν (πορτραίτο του Μπέντζαμιν Χέυντον, 1842).
Αρχείο:SamuelTaylorColeridge.jpg|Ο Σάμιουελ Τέυλορ Κόλεριτζ σε πορτραίτο του Πέτερ Βαντάυκ (1795).
Αρχείο:Robert-Southey.jpg|Ο Ρόμπερτ Σάουδυ σε πορτραίτο του Έντουαρντ Νας (1820).
Αρχείο:Keswick Panorama - Oct 2009.jpg|Άποψη του Κέζικ από το οροπέδιο Ουάλλα Κραγκ. Αριστερά, βρίσκεται η λίμνη Ντέργουεντγουοτερ και δεξιά η οροσειρά Σκίντω. 
Αρχείο:Rydal Mount - geograph.org.uk - 959824.jpg|Το Ράυνταλ Μάουντ, σπίτι των Ουόρντσγουορθ στο Άμπλσαϊντ από το 1813 έως τον θάνατό του ποιητή το 1850.

## Παραπομπές


Κατηγορία:Ρομαντισμός
Κατηγορία:Λογοτεχνικά ρεύματα
Κάμπος Μαραθοκάμπου Σάμου

Ο **Κάμπος** Μαραθόκαμπου είναι παραθαλάσσιος οικισμός της Σάμου στο Βορειοανατολικό Αιγαίο Πέλαγος.

## Γεωγραφικά - ιστορικά στοιχεία
Ο Κάμπος βρίσκεται προς το δυτικό τμήμα του νησιού και τα νότια παράλια, σε υψόμετρο 14 μέτρα. Απέχει  περίπου 19 χλμ. Ν.-ΝΔ. από την Νέο Καρλόβασι και 7 χλμ. ΝΔ. από τον Μαραθόκαμπο. Οι ντόπιοι τον αναφέρουν και ως *Βοτσαλάκια* και μέχρι τα μέσα του 20ου αιώνα η γύρω περιοχή αποτελούσε τα εύφορα για καλλιέργειες εδάφη του Μαραθόκαμπου. Από τα τέλη της δεκαετίας του '70 έχει αναπτυχθεί σε δημοφιλή καλοκαιρινό προορισμό του νησιού και έχουν αναπτυχθεί ξενοδοχειακές μονάδες, τουριστικά καταλύματα, κέντρα εστίασης και διασκέδασης.

## Διοικητικά - πληθυσμιακά στοιχεία
Αναφέρεται επίσημα, ως ξεχωριστός οικισμός, για πρώτη φορά το 1971 να απογράφεται στην τότε κοινότητα Μαραθοκάμπου. Σύμφωνα με το πρόγραμμα Καλλικράτης, ανήκει  στην κοινότητα Μαραθοκάμπου που υπάγεται στη Δημοτική Ενότητα Μαραθοκάμπου του Δήμου Δυτικής Σάμου ενώ σύμφωνα με την απογραφή 2011 έχει 471 κατοίκους. 

Οι απογραφές πληθυσμού του χωριού είναι:

## Σημείωση
Στο νησί και στον ίδιο δήμο υπάρχει ο συνώνυμος οικισμός Κάμπος Σκουραίικων ενώ στον Δήμο Ανατολικής Σάμου ο Κάμπος Βουρλιωτών.

## Παραπομπές


Κατηγορία:Χωριά της περιφερειακής ενότητας Σάμου
Κατηγορία:Δήμος Δυτικής Σάμου
Μετρική Σβάρτσιλντ

Στην Θεωρία της Σχετικότητας του Άλμπερτ Αϊνστάιν, η **μετρική Σβάρτσιλντ** (γνωστή και ως η λύση Σβάρτσιλντ) είναι μια ακριβής λύση στις πεδιακές εξισώσεις του Αϊνστάιν, η οποία περιγράφει το βαρυτικό πεδίο έξω από μια σφαιρική μάζα, με την υπόθεση ότι η ηλεκτρική φόρτιση της μάζας, η γωνιώδης δυναμική της και η καθολική κοσμολογική σταθερά είναι όλα μηδέν. Αυτή η μετρική είναι μια χρήσιμη προσέγγιση για την περιγραφή των αργά περιστρεφόμενων αστρικών αντικειμένων όπως αστέρες και πλανήτες σαν τον Ήλιο και τη Γη, αντίστοιχα. Η μετρική καθιερώθηκε από τον Καρλ Σβάρτσιλντ το 1916.

Η μετρική Σβάρτσιλντ παίζει σημαντικό ρόλο και σε άλλα θέματα πέραν της θεωρίας της σχετικότητας, όπως η χωροχρονική μοναδικότητα, η πεδιακή κβαντική θεωρία, η βαρυτική κατάρρευση και άλλα.

## Παραπομπές


Κατηγορία:Γενική σχετικότητα
Κατηγορία:Μαύρες τρύπες
NetherRealm Studios

Η **NetherRealm Studios** είναι αμερικάνικο στούντιο δημιουργίας βιντεοπαιχνιδιών με έδρα στο Σικάγο και είναι ιδιοκτησία της Warner Bros. Games. Υπό την ηγεσία του Εντ Μπουν, βετεράνου στη βιομηχανία βιντεοπαιχνιδιών και συνδημιουργού του *[[Mortal Kombat]]*, το στούντιο είναι υπεύθυνο για τη δημιουργία των *[[Mortal Kombat]]* και *[[Injustice]]* σειρών από fighting games.

## Ιστορία
Στις 12 Φεβρουαρίου, 2009, η Midway Games κήρυξε πτώχευση Κεφαλαίου 11 στις Ηνωμένες Πολιτείες. Η Warner Bros. ακολούθως απέκτησε "ουσιαστικά όλα τα περιουσιακά στοιχεία", συμπεριλαμβανομένων και του *Mortal Kombat*, του *[[This Is Vegas]]* και του κτηρίου της εταιρίας Midway Games, στις 10 Ιουλίου, 2009. Ενώ η Warner Bros. έκλεισε τα περισσότερα από τα κεντρικά της Midway Games στο Σικάγο και τα στούντιο ανάπτυξης στο Σαν Ντιέγκο, της Καλιφόρνια και στο Λίβερπουλ, της Αγγλίας, κράτησε το στούντιο ανάπτυξης της Midway Games στο Σικάγο, που έγινε μέρος της Warner Bros. Interactive Entertainment (τώρα Warner Bros. Games). Το απομένων στούντιο μετονομάστηκε σε WB Games Chicago κάμποσες μέρες αργότερα. Στις 20 Απριλίου, 2010, το στούντιο ξαναενσωματώθηκε ως NetherRealm Studios και αντικαταστήσε την WB Games Chicago.

Το πρώτο βιντεοπαιχνίδι της NetherRealm Studios ήταν το ένατο μέρος της σειράς *Mortal Kombat*, ο τίτλος κυκλοφόρησε στον Απρίλη του 2011. Το πρώτο τους παιχνίδι αυθεντικής πνευματικής ιδιοκτησίας, το **, βασισμένο στο Σύμπαν της DC, κυκλοφόρησε το 2013. Η επιτυχία των δύο παιχνιδιών επέτρεψε την δημιουργία των αντίστοιχων συνεχειών: του *[[Mortal Kombat X]]* του 2015 και του *[[Injustice 2]]* του 2017.

## Παιχνίδια που δημιούργησε

## Παραπομπές


## Εξωτερικοί σύνδεσμοι
*  

Κατηγορία:Επιχειρήσεις των ΗΠΑ
Κατηγορία:Mortal Kombat
Κατηγορία:Εταιρείες βιντεοπαιχνιδιών των Ηνωμένων Πολιτειών
Κατηγορία:Εταιρείες ανάπτυξης βιντεοπαιχνιδιών
Αλεξάντερ Φρίντμαν

Ο **Αλεξάντερ Αλεξάντροβιτς Φρίντμαν** (ρωσικά: Russian: Алекса́ндр Алекса́ндрович Фри́дман, 16 Ιουνίου 1888 – 16 Σεπτεμβρίου 1925) ήταν Ρώσος και Σοβιετικός φυσικός και μαθηματικός. Είναι ευρύτερα γνωστός για την πρωτοποριακή θεωρία ότι το σύμπαν είναι διαστελλόμενο, θεωρία που βάσισε σε ένα σύνολο εξισώσεων που ανέπτυξε ο ίδιος, τις επονομαζόμενες εξισώσεις Φρίντμαν.

Το 1922, χρησιμοποίησε τις πεδιακές εξισώσεις του Αϊνστάιν για να δώσει θεωρητικές αποδείξεις ότι το σύμπαν διαστέλλεται.

## Προσωπική ζωή
Το 1911 νυμφεύτηκε την Εκατερίνα Ντορόφεβα και αργότερα χώρησαν. Το 1923 νυμφεύτηκε την Ναταλία Μαλινίνα σε μία θρησκευτική τελετή, παρόλο που κανένας από τους δύο δεν ήταν θρησκευόμενος. Μαζί απέκτησαν ένα γιο, τον Αλεξάντερ Αλεξάντροβιτς Φρίντμαν (1925—1983), που γεννήθηκε μετά το θάνατο του πατέρα του.

Ο Φρίντμαν απεβίωσε στις 16 Σεπτεμβρίου του 1925 από μη διαγνωσμένο τυφοειδή πυρετό. Είχε κολλήσει το βακτήριο κατά την επιστροφή του από το μήνα του μέλιτος στην Κριμαία, όταν έφαγε ένα άπλυτο αχλάδι που αγόρασε από ένα σιδηροδρομικό σταθμό.

## Κληρονομιά
Ο κρατήρας Φρίντμαν της Σελήνης έχει πάρει το όνομά του ως φόρο τιμής.

Ο Φρίντμαν απέσπασε ένα Βραβείο Λένιν.

## Παραπομπές


## Εξωτερικοί σύνδεσμοι
* 

Κατηγορία:Θεωρητικοί της σχετικότητας
Κατηγορία:Ρώσοι μαθηματικοί
Κατηγορία:Ρώσοι φυσικοί
Κατηγορία:Σοβιετικοί μαθηματικοί
Κατηγορία:Σοβιετικοί φυσικοί
Κατηγορία:Νικητές βραβείου Λένιν
Ο Κλέφτης Κι Ο Τσαγκάρης (ταινία, 1993)

Ο **Κλέφτης Κι Ο Τσαγκάρης** (πρωτότυπος τίτλος : The Thief And The Cobbler) είναι μια μη-ολοκληρωμένη βρετανική κωμική περιπέτεια φαντασίας, σεναρίου και παραγωγής του Richard Williams. Η δημιουργία της ξεκίνησε τη δεκαετία του 1960, με τη παραγωγή να διακόπτεται συνεχώς, επί 30 χρόνια, λόγω ανεξάρτητης χρηματοδότησης και ακριβού κινουμένου σχεδίου. Η παραγωγή βρήκε, επιτέλους, τον δρόμο της σε πλήρη ρυθμούς όταν η Warner Bros. συμφώνησε να χρηματοδοτήσει και να αναλάβει τη διανομή της ταινίας.

Όταν ο προυπολογισμός της παραγωγής ξέφυγε, αλλά, έληξε και η προθεσμία, τα περισσότερα κομμάτια της ταινίας αφαιρέθηκαν και με την επεξεργασία του παραγωγού Fred Calvert, μετατράπηκε σε ένα παιδικό μουσικό φιλμ, χωρίς τη συγκατάθεση του Williams. Σχεδόν αμέσως μετά, το 1993, κυκλοφόρησε από την Allied Filmmakers ως Η Πριγκίπισσα Κι Ο Τσαγκάρης (πρωτότυπος τίτλος : The Princess And The Cobbler). Δύο χρόνια αργότερα, η Miramax Films, θυγατρική εταιρεία της Disney εκείνη την εποχή, κυκλοφόρησε μία ακόμα διαφορετική εκδοχή της ταινίας με τον τίτλο 1000 + 1 Αραβικές Νύχτες (Πρωτότυπος Τίτλος : Arabian Knight). Η απόκλιση, αυτών των δύο εκδοχών ,από το αρχικό όραμα του Richard Williams, ήταν όσο τεράστια ήταν και η αποτυχία τους εμπορικά αλλά και στα μάτια των κριτικών ταινιών που την αντιμετώπισαν ως μετριότητα.

Στο πέρασμα των χρόνων, αρκετοί άνθρωποι και εταιρείες, συμπεριλαμβανομένου και του Roy E. Disney, έχουν συζητήσει σχετικά με την επαναφορά της ταινίας στην αρχική μορφή. Το 2013, η Ακαδημία Κινηματογραφικών Τεχνών και Επιστημών (Academy of Motion Picture Arts and Sciences) διέσωσε στο αρχείο της το workprint των 35mm, του ίδιου του Williams. Ο ίδιος, γνώριζε πως έργα όπως το Recobbled Cut – μία απόπειρα αποκατάστασης της ταινίας από τον Garrett Gilchrist, και το Persistence Of Vision, ένα ντοκιμαντέρ του 2012 από τον Kevin Schreck, το οποίο εξερευνεί σε βάθος την παραγωγή.

Ο Κλέφτης Κι Ο Τσαγκάρης ανήκει στις ταινίες με τους μεγαλύτερους χρόνους παραγωγής. Επιπρόσθετα, αποτελεί τη τελευταία ταινία, στην οποία συμμετείχαν αρκετοί μεγάλοι καλλιτέχνες, όπως ο Vincent Price, o Ken Harris κι ο Error Le Cain.

Έγινε ένα φαινόμενο cult ταινίας από την ημέρα που κυκλοφόρησε.
## Σύνοψη
Πρόκειται για την ιστορία ενός σιωπηλού τσαγκάρη, που προσπαθεί να κερδίσει τη καρδιά μιας νεαρής πριγκίπισσας – κάτι που θυμίζει μακρινό όνειρο. Παράλληλα, όμως, ο διασκεδαστικά ύπουλος και χειριστικός Zigzag, ο μέγας βεζίρης που συχνά μιλάει με ρίμες ,προσπαθεί εξίσου να κερδίσει το χέρι της Πριγκίπισσας από τον… συνεχώς κοιμισμένο πατέρα της, Βασιλιά Nod. Χωρίς να το γνωρίζουν, ωστόσο, ένας γενοκτονικός στρατός τρομακτικών πολεμιστών και κατακτητών, γνωστών ως «Οι Μονόφθαλμοι» πλησιάζουν στη Χρυσή Πόλη σχεδιάζοντας μια αιματηρή λεηλασία! Όλα θα εξαρτηθούν από έναν μουγγό κλεφτράκο για να σώσει τα πράγματα, εν αγνοία του.

## Παραπομπές
Συνηρημένα ρήματα

Στα αρχαία και νέα ελληνικά, **συνηρημένα** (ή και **περισπώμενα**, επειδή στα αρχαία ελληνικά τα συνηρημένα σε -άω, -όω και -έω περισπώνται όταν συναιρούνται) λέγονται τα ρήματα των οποίων το θέμα λήγει σε φωνήεν και των οποίων ο χαρακτήρας, α, ε, ή ο, συναιρείται με το φωνήεν της κατάληξης. 

Οι συναιρέσεις αφορούν μόνο τους ενεστώτα και παρατατικό στα αρχαία, με τον μέλλοντα σε ορισμένα ρήματα να σχηματίζονται σε έω κατά το πρότυπο του ποιῶ. Τα ρήματα συναιρούνται ως εξής: α+ε, α+η = α, α+ει και α+ῃ = ᾳ, α+ο, α+ου, α+ω = ω και α+οι = ῳ. Το ε+ω συναιρείται ως ῶ, ενώ το ο+ω συναιρείται επίσης ῶ (π.χ. δηλόω - δηλῶ).

## Παραπομπές

Κατηγορία:Αρχαία ελληνική γλώσσα
Σισί-οντόσι

Το ***Σισί-οντόσι*** (鹿威し) (κυριολεκτικά, "τρομάζοντας τα ελάφια" ή "τρομάζοντας τα αγριογούρουνα"), ή και **Σόζου**  ήταν ένα ιαπωνικό είδος  *[[σκιάχτρο|σκιάχτρου]]*, που χρησιμοποιεί τον ξαφνικό, κοφτό ήχο για να τρομάξει τα ζώα που τρώνε τις σοδειές. Σήμερα, αποτελεί μέρος του σχεδιασμού ενός ιαπωνικόυ κήπου υψηλής αισθητικής αξίας.

Το *σισί-οντόσι* είναι ένας τύπος σιντριβανιού που χρησιμοποιείται σε ιαπωνικούς κήπους. Αποτελείται από έναν  σωλήνα, συνήθως από μπαμπού, που περιστρέφεται στη μία πλευρά του σημείου ισορροπίας του. Σε κατάσταση ηρεμίας, το βαρύτερο άκρο του είναι κάτω και ακουμπά πάνω σε ένα βράχο. Όταν στάλες νεροου στο πάνω άκρο του σωλήνα συσσωρευτούν τόσο ώστε να μετακινήσουν το κέντρο βάρους του σωλήνα πέρα από τον άξονα περιστροφής, προκαλούν την περιστροφή του σωλήνα και την ρίψη του νερού. Το βαρύτερο άκρο στη συνέχεια πέφτει πίσω στον βράχο, βγάζοντας έναν οξύ ήχο και ο κύκλος επαναλαμβάνεται.

Αυτά τα σιντριβάνια προορίζονταν αρχικά να τρομάξουν κάθε φυτοφάγο ζώο, όπως ελάφια ή κάπρους, που μπορεί να βόσκουν τα φυτά σε κήπους, αλλά τα σισί-οντόσι αποτελούν πλέον μέρος του οπτικού και ακουστικού σχεδιασμού των κήπων και χρησιμοποιούνται κυρίως για την αισθητική τους αξία.

## Φωτοθήκη

Αρχείο:Shishi-odoshi scheme.jpg|Σχέδιο λειτουργίας
Αρχείο:Shisendo Souzu.jpg|*Sōzu*, ένα είδος *σισί-οντόσι*, στο Shisen-dō του Κιότο
Αρχείο:Morikami Museum and Gardens - Shishi Odoshi Filling Up With Water.jpg|Morikami Museum and Gardens - γέμισμα ενος *σισί-οντόσι*
Αρχείο:Morikami Museum and Gardens - Shishi Odoshi Emptying Water.jpg|Άδειασμα


## Δείτε επίσης
* Μοντζόλο
* Σουικινκούτσου
* Σέσουλα νερού (υδροηλεκτρική ενέργεια)
* Tsukubai (μια λεκάνη που χρησιμοποιείται συχνά σε συνδυασμό)

## Παραπομπές


## Εξωτερικοί σύνδεσμοι

* Information, diagram, and audio file
* movie file
*Shishi-odoshi

Κατηγορία:Ιαπωνικό στυλ κηπουρικής
Κοινότητα Κασταμονίτσης

Η **Κοινότητα Κασταμονίτσης** είναι κοινότητα του Δήμου Μινώα Πεδιάδας στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Κασταμονίτσα. Εκτός από την έδρα της, περιλαμβάνει και τον οικισμό Τοίχος. Η απογραφή του 2011 αναφέρει: 
* Κασταμονίτσα, η (430)
* Τοίχος, ο (9)
Συνολικά η κοινότητα έχει 439 κατοίκους και εκπροσωπείται από τριμελές συμβούλιο με επικεφαλής τον πρόεδρο κ. Μιχαήλ Ανδριανάκη.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της: 

## Παραπομπές


Κατηγορία:Δήμος Μινώα Πεδιάδας
Μάιντεν

Το **Μάιντεν** (σλαβομ.: Мајден) είναι οικισμός του δήμου Καβάνταρτσι στη Βόρεια Μακεδονία, στο νότιο τμήμα της χώρας.

Το χωριό βρίσκεται σε απόσταση 4 χιλιομέτρων από τα ελληνικά σύνορα, και 50 χιλιόμετρα νότια της κοντινότερης μεγαλύτερης πόλης, το Καφαντάρι. Είναι κτισμένο σε υψόμετρο 790 μέτρων πάνω από την επιφάνεια της θάλασσας, με αποτέλεσμα να έχει ορεινό κλίμα λόγω του μεγάλου υψομέτρου.

Σύμφωνα με την τελευταία απογραφή του 2002, το Μάιντεν είχε 8 κατοίκους. Όλοι Σλαβομακεδόνες.

## Παραπομπές


Κατηγορία:Χωριά της Βόρειας Μακεδονίας
Κοινότητα Λύττου

Η **Κοινότητα Λύττου** είναι κοινότητα του Δήμου Μινώα Πεδιάδας στην Περιφερειακή Ενότητα Ηρακλείου της Κρήτης, η οποία προήλθε από τη μετονομασία της Κοινότητας Ξιδά και έδρα τον οικισμό Λυττός (αρχική ονομασία του Λυττού. Περιλαμβάνοντας μόνον την έδρα της, έχει 234 κατοίκους, σύμφωνα με την απογραφή του 2011 και εκπροσωπείται από τριμελές συμβούλιο με επικεφαλής τον πρόεδρο κ. Χαράλαμπο Αποστολάκη.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Μινώα Πεδιάδας
Κοινότητα Μαθιάς Ηρακλείου

Η **Κοινότητα Μαθιάς** είναι κοινότητα του Δήμου Μινώα Πεδιάδας στην Περιφερειακή Ενότητα Ηρακλείου της Κρήτης, η οποία συστάθηκε το 1930 με το ΦΕΚ 160Α - 14/05/1930 με την απόσπαση του οικισμού Μαθιά από την Κοινότητα Γερακίου και τον ορισμό του ως έδρα της. Περιλαμβάνοντας μόνον την έδρα της, έχει 167 κατοίκους, σύμφωνα με την απογραφή του 2011 και εκπροσωπείται από τον πρόεδρο Ιωάννη Νικολουδάκη.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Μινώα Πεδιάδας
Κοινότητα Αρχαγγέλου Ηρακλείου

Η **Κοινότητα Αρχαγγέλου** είναι κοινότητα του Δήμου Μινώα Πεδιάδας στην Περιφερειακή Ενότητα Ηρακλείου της Κρήτης, η οποία προήλθε το 1947 με το ΦΕΚ 22Α - 13/02/1947 από τη μετονομασία της Κοινότητας Βαρβάρων και έχει έδρα της τον οικισμό Αρχάγγελος. Εκτός από την έδρα της, περιλαμβάνει και τους οικισμούς Γαλενιανό και Σκλαβεροχώρι. Η απογραφή του 2011 αναφέρει:

* Αρχάγγελος, ο (143)
* Γαλενιανό, το (42)
* Σκλαβεροχώρι, το (77)

Συνολικά η κοινότητα έχει 262 κατοίκους και εκπροσωπείται από τριμελές συμβούλιο με επικεφαλής τον πρόεδρο κ. Μιχαήλ Συριγωνάκη.

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Μινώα Πεδιάδας